जदयू के प्रदेश अध्यक्ष बशिष्ठ नारायण सिंह ने शनिवार को कहा कि मुख्यमंत्री जीतन राम मांझी और पूर्व मुख्यमंत्री नीतीश कुमार के बीच शुक्रवार की रात हुई मुलाकात से भाजपा के मंसूबों पर पानी फिर गया है। क्योंकि भाजपा श्री मांङी के कई बयानों का निहितार्थ निकालकर जदयू के इन दोनों शीर्ष नेताओं के बीच मनमुटाव की खबरों को प्रचारित करने में लगी थी। वह राजनीतिक रोटी सेंकना चाहती थी लेकिन उसे करारा जवाब मिल गया है। उन्होंने कहा कि दोनों नेताओं के बीच बातचीत से सबकुछ ठीक हो गया है।